|  |  |  |  |  |
| --- | --- | --- | --- | --- |
| |  |  |  |  | | --- | --- | --- | --- | | |  |  |  | | --- | --- | --- | | |  |  | | --- | --- | | |  | | --- | | Poštovani,  skrećemo Vam pozornost da je u tijeku **javno savjetovanje** o Nacrtu Izmjena i dopuna Programa energetske obnove obiteljskih kuća za razdoblje 2014. - 2020. **u koje se možete uključiti putem portala**[eSavjetovanja](https://lag5.us3.list-manage.com/track/click?u=c2ea6255e95561e2901ff0074&id=a3c7fa23ec&e=adb01ff26c)**najkasnije do 30. siječnja 2020. godine.**   Nakon provedenog savjetovanja, Vlada RH donijet će Izmjene i dopune Programa energetske obnove obiteljskih kuća za razdoblje 2014. - 2020., a što je **preduvjet za raspisivanje poziva za energetsku obnovu obiteljskih kuća**. Poziv će raspisati i provoditi Fond za zaštitu okoliša i energetsku učinkovitost, te je njegovo objavljivanje**najavljeno za kraj ožujka 2020**. **godine.**   Prema predloženom Nacrtu Izmjene i dopune Programa energetske obnove obiteljskih kuća za razdoblje od 2014. do 2020. godine, moći će se prijaviti **obnova postojećih obiteljskih kuća bez obzira na godinu izgradnje**, uz osnovni uvjet da su **legalne**. Moći će se prijaviti obiteljske kuće iz kontinentalne Hrvatske energetskog razreda D ili niže, odnosno obiteljske kuće iz primorske Hrvatske energetskog razreda C ili niže (što je iskazano na energetskom certifikatu zgrade).   Na javni poziv moći će se prijaviti svi građani, vlasnici obiteljskih kuća te ranjive skupine građana koji su u riziku od energetskog siromaštva.   Obiteljska kuća je zgrada u kojoj je više od 50% bruto podne površine namijenjeno za stanovanje te zadovoljava jedan od dva navedena uvjeta:   * ima najviše tri stambene jedinice; * ima građevinsku bruto površinu manju ili jednaku 600 m2.    Programom se predviđa poticanje sljedećih aktivnosti:   1. povećanje toplinske zaštite svih elemenata vanjske ovojnice grijanog prostora:  * energetska obnova vanjskog zida, stropa, poda, krova (sva potrebna oprema i radovi vezani uz povećanje toplinske zaštite, uključujući npr. hidroizolaciju, zamjenu konstrukcijskih elemenata krova i dr. – detalji se propisuju u javnom pozivu); * zamjena stolarije ovojnice grijanog prostora novom.  1. cjelovita energetska obnova, koja podrazumijeva kombinaciju mjera na vanjskoj ovojnici i ugradnje sljedećih sustava za korištenje OIE:  * sustavi s sunčanim toplinskim pretvaračima; * sustavi na drvnu sječku/pelete; * dizalice topline zrak-voda, voda-voda ili zemlja-voda; * fotonaponski sustavi za proizvodnju električne energije za vlastitu potrošnju.   Dokumentacija za prijavu minimalno će uključivati sljedeće:   * Izvješće o energetskom pregledu i energetski certifikat i detaljnu ponudu izvođača radova za provedbu mjera specificiranih u izvješću o energetskom pregledu. Navedenim dokumentima potvrđuje se zadovoljavanje tehničkih uvjeta propisanih u javnom pozivu; * U slučaju ugradnje fotonaponskih sustava, potreban je glavni projekt, u skladu s Pravilnikom o jednostavnim i drugim građevinama i radovima (Narodne novine, br.112/17,34/18,36/19 i 98/19); * Fotodokumentaciju postojećeg stanja; * Dokaze o prebivalištu, vlasništvu i zakonitosti građevine – vrste ovih dokaza detaljno se raspisuju u javnom pozivu.   Više o najavi ovog natječaja: [https://mgipu.gov.hr/vijesti/uskoro-krece-energetska-obnova-obiteljskih-kuca/10575](https://lag5.us3.list-manage.com/track/click?u=c2ea6255e95561e2901ff0074&id=a8f7584540&e=adb01ff26c)  S poštovanjem, Lokalna akcijska grupa ''LAG 5'' Trg sv. Justine 13, 20260 Korčula tel. +38520713472 | | | | |
| |  | | --- | |  | |